CELEX: 32021R0571
Language: hr
Date: 2021-01-20 00:00:00
Title: Delegirana uredba Komisije (EU) 2021/571 оd 20. siječnja 2021. o izmjeni Priloga Uredbi (EU) br. 609/2013 Europskog parlamenta i Vijeća u pogledu popisa tvari koje se mogu dodati početnoj i prijelaznoj hrani za dojenčad, dječjoj hrani i prerađenoj hrani na bazi žitarica (Tekst značajan za EGP)

8.4.2021   
               
               
                  HR
               
               
                  Službeni list Europske unije
               
               
                  L 120/1
               
            
         DELEGIRANA UREDBA KOMISIJE (EU) 2021/571
         оd 20. siječnja 2021.
         o izmjeni Priloga Uredbi (EU) br. 609/2013 Europskog parlamenta i Vijeća u pogledu popisa tvari koje se mogu dodati početnoj i prijelaznoj hrani za dojenčad, dječjoj hrani i prerađenoj hrani na bazi žitarica
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 609/2013 Europskog parlamenta i Vijeća od 12. lipnja 2013. o hrani za dojenčad i malu djecu, hrani za posebne medicinske potrebe i zamjeni za cjelodnevnu prehranu pri redukcijskoj dijeti te o stavljanju izvan snage Direktive Vijeća 92/52/EEZ, direktiva Komisije 96/8/EZ, 1999/21/EZ, 2006/125/EZ i 2006/141/EZ, Direktive 2009/39/EZ Europskog parlamenta i Vijeća i uredbi Komisije (EZ) br. 41/2009 i (EZ) br. 953/2009 (1), a posebno njezin članak 16.,
         budući da:
         
                     (1)
                  
                  
                     Prilogom Uredbi (EU) br. 609/2013 utvrđuje se popis Unije za tvari koje se mogu dodati jednoj ili više kategorija hrane iz članka 1. stavka 1. te uredbe.
                  
               
                     (2)
                  
                  
                     U Prilogu Uredbi (EU) br. 609/2013 trenutačno je odobreno dodavanje kalcijeva L-metilfolata kao izvora folata hrani za posebne medicinske potrebe i zamjeni za cjelodnevnu prehranu pri redukcijskoj dijeti.
                  
               
                     (3)
                  
                  
                     Nakon podnošenja zahtjeva da se kalcijev L-metilfolat kao izvor folata odobri i u početnoj i prijelaznoj hrani za dojenčad, prerađenoj hrani na bazi žitarica i dječjoj hrani, na razinama koje su potrebne za ispunjavanje zahtjeva u pogledu sastojaka za folat utvrđenih zakonodavstvom Unije za tu hranu, Komisija je od Europske agencije za sigurnost hrane („Agencija”) zatražila mišljenje o sigurnosti i bioraspoloživosti te tvari kada se dodaje predmetnoj hrani. Agencija je u svojem mišljenju od 27. studenoga 2019. (2) zaključila da je kalcijev L-metilfolat izvor iz kojeg je folat biodostupan i da je u predloženim upotrebama i količinama upotrebe siguran za ciljnu populaciju, odnosno dojenčad (< 12 mjeseci) i malu djecu (12 – < 36 mjeseci).
                  
               
                     (4)
                  
                  
                     Komisija smatra da se u mišljenju Agencije iznosi dovoljno informacija na temelju kojih se može utvrditi da kalcijev L-metilfolat ne predstavlja sigurnosni rizik kao izvor folata kada se na potrebnim razinama upotrebljava u početnoj i prijelaznoj hrani za dojenčad, prerađenoj hrani na bazi žitarica i hrani za dojenčad. Stoga bi kalcijev L-metilfolat trebalo uvrstiti na popis iz Priloga Uredbi (EU) br. 609/2013 kao izvor folata u tim kategorijama hrane.
                  
               
                     (5)
                  
                  
                     Uredbu (EU) br. 609/2013 trebalo bi stoga na odgovarajući način izmijeniti,
                  
               DONIJELA JE OVU UREDBU:
         
            Članak 1.
            Prilog Uredbi (EU) br. 609/2013 izmjenjuje se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. siječnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 181, 29.6.2013., str. 35.
         
         
            (2)  Znanstveni odbor EFSA-e za dijetetske proizvode, prehranu i alergije, Znanstveno mišljenje EFSA-e o kalcijevu L-metilfolatu kao izvoru folata koji se u prehrambene svrhe dodaje početnoj i prijelaznoj hrani za dojenčad, dječjoj hrani i prerađenoj hrani na bazi žitarica, doi: 10.2903/j.efsa.2020.5947.
      
      
         
            PRILOG
            Prilog Uredbi (EU) br. 609/2013 mijenja se kako slijedi:
            
                        (a)
                     
                     
                        u unosu za tvar „Folat” unos „kalcijev L-metilfolat” zamjenjuje se sljedećim:
                        
                                    „kalcijev-L-metilfolat
                                 
                                 
                                    X
                                 
                                 
                                    X
                                 
                                 
                                    X
                                 
                                 
                                    X”